1954થી 1964ના દાયકાની વાત છે. કનકાપુરા મહી કાંઠે આવેલું ગામ અને મારું જન્મસ્થળ. કનકાપુરા દહેવાણના નાના રજવાડાના તાબાનું ગામ. ગામમાં નાની-મોટી કોમ, પણ મૂળીના પરમાર દરબારોની વસતિ વધારે. સાત ધોરણથી શાળામાં હું એકથી પાંચ ધોરણ સુધી ભણ્યો. મારા શિક્ષક ઇસ્માઇલભાઈ વોરા રાસથી આવતા અને હેડમાસ્તર શંકરભાઈ સૈજપુરથી આવતા. હું ભણવામાં પ્રથમ આવતાં ક્લાસમાં હાજરીપત્રક, પ્રગતિપત્રકના માર્ક સફાઈ વગેરે ધ્યાન રાખતો એટલે શિક્ષકો મને હંમેશાં વહાલથી જોતા. એ સમયના શિક્ષક-વિદ્યાર્થી પ્રત્યેનો પ્રેમ જોતાં આજે પણ ભાવવિભોર થઈ જાઉં છું.